Mutual fund Society
กองทุนรวมประจำวันศุกร์ที่ 25 พ.ย. 2554
29 ต.ค. 2565

กองทุนรวมประจำวันศุกร์ที่ 25 พ.ย. 2554
โดย..แฟมิลี่ โนฮาว
คำต่อคำผู้ว่าแบงก์ชาติวันก่อน ฟังแล้วเหมือนจะหดหู่เพราะภาพรวมเศรษฐกิจโลกดูย่ำแย่ แต่หันมาดูเศรษฐกิจไทยแม้เผชิญภัยพิบัติเรื่องน้ำท่วม ก็ยังมีมุมมองที่ดีถึงดีมากด้วยซ้ำไป ...l
เพราะท่านมองว่า “ผลกระทบต่อเศรษฐกิจเกิดขึ้นในระยะสั้น และมีโอกาสจะเกิดผลบวก เกิดการลงทุนเพื่อฟื้นฟูน้ำท่วมคงกระทบในไตรมาส 4 เท่า ที่ประเมินน้ำท่วมครั้งนี้ไม่ได้กระทบต่อศักยภาพการผลิตของประเทศไทยในระยะยาว เทียบกับผลกระทบทางเศรษฐกิจในปี 2540 มีผลกระทบมากกว่าปัจจุบัน” 
อยากจะเฮเสียงดัง แต่ตลาดหุ้นดูไม่ขานรับเท่าไร คงยังห่วงเรื่องเศรษฐกิจสหรัฐและยุโรปอยู่ 
แน่นอนว่าเศรษฐกิจใน 2 ค่ายยักษ์ใหญ่นี้มีปัญหาฝังลึก ยากที่จะแก้ไขได้ง่ายๆ ในเวลาอันสั้น แถมในส่วนสหภาพยุโรปนั้นยังมีแนวโน้มว่าวิกฤตหนี้จะลุกลามพานให้เกิดเศรษฐกิจถดถอยด้วยหรือเปล่า? ...
ก็เริ่มเป็นประเด็นที่มีการพูดถึงกันแล้ว
หันมาดูภาวะการลงทุนในบ้านเรา ระยะนี้ดัชนีดูพยายามประคองตัวด้วยวอลุมการซื้อขายไม่ได้มากมายนัก เพราะนักลงทุนต่างชาติเดือนนี้คงจะขายสุทธิกัน เฉพาะ 123 พ.ย. ก็ขายไป 11,643 ลบ. ขณะที่เดือน ต.ค.ซื้อสุทธิเข้ามา 30,802 ลบ.
นักวิเคราะห์ยังมองมุมบวก คาดหวังใน LTFEffect Rally เชื่อว่านักลงทุนสถาบันจะเข้าซื้อหุ้นในเดือนหน้ามากกว่า 1 หมื่น ลบ.
กองทุนออกใหม่ในช่วงนี้ที่เด่นสุดๆ เป็น บลจ.เอ็มเอฟซี ออกทาร์เก็ตฟันด์มาอีก 1 กอง หลังจากปีนี้ประสบความสำเร็จปิดทาร์เก็ตฟันด์ไปแล้ว 3 กอง โดยกองทุนเปิดเอ็มเอฟซี สปอต 7 ซีรีส์ 4 ตั้งเป้าหมายผลตอบแทนร้อยละ 7 ภายใน 7 เดือน ขาย IPO ถึงวันที่ 7 ธ.ค. 
ส่วน บลจ.ฟินันซ่า สนใจตลาดพันธบัตร เพราะมองว่าอัตราผลตอบแทนพันธบัตรไทยได้ทยอยปรับลดลงและมีโอกาสที่ในสัปดาห์หน้า คณะกรรมการนโยบายการเงินจะปรับลดอัตราดอกเบี้ยนโยบายลง และคาดด้วยว่าดอกเบี้ยจะปรับลดลงราว 20 bps ภายในต้นปีหน้าแนะนำนักลงทุนควรฝากเงินหรือลงทุนในพันธบัตรระยะยาวขึ้น ก่อนที่อัตราดอกเบี้ยในตลาดจะปรับลดลง กองที่ออกใหม่ตามคำแนะนำนี้คือ กองทุนเปิดฟินันซ่าตราสารหนี้ 6 เดือน 3 อายุ 6 เดือน คาดหมายผลตอบแทน 3.6% ต่อปี ขาย IPO ถึงวันที่ 29 พ.ย. 
ด้าน บลจ.บัวหลวง ก็มีกองทุนตราสารหนี้ อายุ 6 เดือนเหมือนกัน ประมาณการผลตอบแทน 3.00% ขาย IPO ถึงวันที่ 20 พ.ย. 
... ผู้ลงทุนช่วงนี้หากยังถือเงินสดไว้ก็อาจจะรอไปคอยซื้อ LTF/RMF ในช่วงกลางเดือนหน้า 15-18 ธ.ค. ที่จะมีงานมหกรรมลดภาษีนาทีสุดท้ายด้วย LTF–RMF @ CentralWorld คงไม่นานเกินรอ